Vallásfilozófia

**Kortárs vallásfilozófiai irányzatok**

előadás, BMNSF08900M

2024. tavasz

**KURZUSLEÍRÁS**

A 20. század első felében a történeti vallástudomány egyes képviselői a fenomenológia felé fordultak annak reményében, hogy általa az empirikus kutatás eredményeinek mély és átfogó megragadásához új módszertani belátásokhoz juthatnak. A filozófiai fenomenológiának az empirikus vallástudományra gyakorolt hatása szembetűnően megmutatkozik a kor kiemelkedő valláskutatói, Rudolf Otto és Mircea Eliade munkásságában, akik a vallási lényeget a numinózussal, ill. a szenttel azonosították. Ezzel egyidejűleg magán a fenomenológiai iskolán belül is jelentős vallásfilozófiai teljesítmények jöttek létre, egyfelől Max Scheler és Edith Stein munkáival, másfelől Martin Heidegger korai, nagyhírű freiburgi előadásai révén, melyek az őskeresztény eszkatológikus élettapasztalatot a husserli fenomenológia hermeneutikai átalakításával eredeti módon tárják fel.

Míg az Isten létére vonatkozó kérdés a fenomenológiai filozófiában zárójelbe került, addig a kortárs analitikus vallásfilozófiai diszkusszióban az egyik legintenzívebben tárgyalt témává lépett elő. Bár a tágyalás módja a klasszikus, metafizikai megközelítés helyett a természettudományos-logikai gondolkodás terrénumára helyeződött át, a teizmus hipotézisének a valószínűsége melletti érvelés az angolszász filozófiában kiemelkedő teljesítményekhez vezetett, különösképpen Richard Swinburne és Alvin Platinga munkásságában. Ugyanakkor az induktív-probabilisztikus érvelés egyúttal a kortárs ateista törekvések módszertanát is erőteljesen meghatározza (J. L. Mackie, William L. Rowe). A kurzus során, mindezen szerzőkön túlmenően, kiemelten foglalkozunk Brian Davies analitikus, valamint Richard Schaeffler, Robert Spaemann és Vető Miklós kontinentális vallásfilozófiájával is.

**Oktató:** Czakó István docens

**Időpont:** csütörtök, 12.30-14.00

**Hely:** D 411

**Követelmények:**

Az előadások rendszeres látogatása. A kurzus kollokviummal zárul, melynek tételei az előadások anyagára és a kötelező rodalomra épülnek.

**Kötelező irodalom**

Davies, Brian, [*Bevezetés a vallásfilozófiába*](https://regi.tankonyvtar.hu/hu/tartalom/tamop425/2011_0001_654_davies/index.html)*,* ford. Rakovszky Zsuzsa és Vassányi Miklós, Budapest, Kossuth 1990.

Schaeffler, Richard, [*A vallásfilozófia kézikönyve*](https://www.szaktars.hu/osiris/view/schaeffler-richard-a-vallasfilozofia-kezikonyve-osiris-tankonyvek-2003/?query=A%20vall%C3%A1sfiloz%C3%B3fia%20k%C3%A9zik%C3%B6nyve&pg=0&layout=s)*,* ford. Czakó István, Hankovszky Tamás, Budapest: Osiris 2003.

Spaemann, Robert, [*A végső istenérv*](https://www.szaktars.hu/szentistvantarsulat/view/spaemann-robert-a-vegso-istenerv-2013/?query=A%20v%C3%A9gs%C5%91%20isten%C3%A9rv&pg=0&layout=s)*,* ford. Boros István, Budapest: Szent István Társulat 2013.

Swinburne, Richard, *Van Isten?,* ford. Vassányi Miklós, Budapest: Kossuth, 1998.

Szalai Miklós, *Létezik-e Isten? Ateista érvek a mai angolszász filozófiában,* Budapest: L’Harmattan 2005, [23-139.](https://www.szaktars.hu/harmattan/view/letezik-e-isten-ateista-ervek-a-mai-angolszasz-filozofiaban/?query=Szalai%20Mikl%C3%B3s&pg=0&layout=s)i

―, „Fideizmus és posztkarteziánus filozófia: a ’református episztemológia’ koncepciója”, in: *Világosság,* 2-3, 2005, [143-153.](http://www.vilagossag.hu/pdf/20050530053833.pdf)

―, „Naturalizmus, szkepicizmus és racionalitás. Plantinga evolúciós szkeptikus érve”, in: *Magyar Filozófiai Szemle,* 54/1, 2010, [59-78.](http://real.mtak.hu/33845/1/59_szemle_2010.1_u.pdf)

―, „Swinburne istenérvei”, in: *Magyar Filozófiai Szemle,* 42/1-3., 1998, [251-298.](http://epa.oszk.hu/00100/00186/00001/98_szalaim.htm)

Vető Miklós, *A teremtő Isten. Vallásfilozófiai tanulmányok,* Budapest: Kairosz 2011.

―, [*Isten és ember. Filozófiai tanulmányok*](https://www.szaktars.hu/szentistvantarsulat/view/veto-miklos-isten-es-ember-filozofiai-tanulmanyok-2021/?query=Vet%C5%91%20Mikl%C3%B3s&pg=0&layout=s)*,* Budapest: Szent István Társulat 2021.

**Ajánlott irodalom**

Beilby, James (ed.), *Naturalism Defeated? Essays on Plantinga’s Evolutionary Argument Against Naturalism,* Ithaca & London: Cornell 2002.

Borbély Gábor, *A lehetetlen másolatai. A vallásfilozófia alapjai,* Budapest: Osiris 2018.

Craig, William Lane, *Értelmes hit. Kozmológiai, filozófiai és történelmi érvek Isten létezése és Jézus feltámadása mellett,* ford. Szalai Miklós, Budapest: Pünkösdi Teológiai Főiskola 2021.

Eliade, Mircea, *A szent és a profán,* ford. Berényi Gábor, Budapest: Európa 2009.

Mezei Balázs, „A fenomenológiai módszer és vallásfilozófiai alkalmazása”, in: Uő., [*Zárójelbe tett Isten. Edmund Husserl és egy fenomenológiai prototeológia vázlata,*](https://www.szaktars.hu/osiris/view/mezei-balazs-zarojelbe-tett-isten-edmund-husserl-es-egy-fenomenologiai-prototeologia-vazlata-horror-metaphysicae-1997/?query=Mezei%20Z%C3%A1r%C3%B3jelbe%20tett%20Isten&pg=0&layout=s) Budapest: Osiris, 1997, 367-385.

―, *Mai vallásfilozófia*, Budapest: Kairosz 2010.

―, „[Mai vallásfilozófiai irányzatok](https://www.szaktars.hu/szentistvantarsulat/view/puskas-attila-gardonyi-mate-szerk-minden-dolgok-kezdete-es-vegso-celja-istentani-kerdesek-egykor-es-ma-2021/?query=Mezei%20Mai%20vall%C3%A1sfiloz%C3%B3fia&pg=68&layout=s)”, in: Puskás, Attila; Gárdonyi, Máté (szerk.) *Minden dolog kezdete és végső célja: Istentani kérdések egykor és ma,* Budapest: Szent István Társulat, 2021, 67-86.

―, *Vallásbölcselet,* 1-2. köt., Gödöllő: Attraktor 2004.

Otto, Rudolf, *A szent. Az isteni eszméjében rejlő irracionális és viszonya a racionálishoz,* ford. Bendl Júlia, Budapest: Osiris 1997.

―, *Warranted Christian Belief,* New York-Oxford: Oxford Univesity Press 2000.

―, *Warrant and Proper Function,* New York: Oxford University Press 1993.

Scheler, Max, [*Az ember helye a kozmoszban*](https://www.szaktars.hu/osiris/view/scheler-max-az-ember-helye-a-kozmoszban-horror-metaphysicae-1995/?query=Scheler%20Az%20ember%20helye%20a%20kozmoszban&pg=0&layout=s)*,* ford. Csatár Péter, Budapest: Osiris 1995, pp. 106-118.

Van der Leeuw, Gerardus, [*A vallás fenomenológiája*](https://www.szaktars.hu/osiris/view/leeuw-gerardus-van-der-a-vallas-fenomenologiaja-osiris-tankonyvek-2001/?query=Leeuw%20A%20vall%C3%A1s%20fenomenol%C3%B3gi%C3%A1ja&pg=0&layout=s)*,* ford. Bendl Júlia et al., Budapest: Osiris 2001, pp. 297-398, 583-603.

Wainwright, William J. (ed.), *The Oxford Handbook of Philosophy of Religion,* Oxford: Oxford University Press 2005. (Oxford Handbooks in Philosophy)

Welte, Bernard, *Mit jelent hinni? Vallásfilozófiai megfontolások*, ford. Görföl Tibor, Budapest: L'Harmattan—Sapientia Szerzetesi Hittudományi Főiskola 2013.